Hankedokumendi lisa

TÖÖVÕTULEPINGU PROJEKT

Kadrina Vallavalitsus (registrikood 75007824), keda esindab vallavanem …..…………(edaspidi Tellija ) ja ………………. (edaspidi Töövõtja), keda esindab ……………., edaspidi nimetatult Pool või koos Pooled, sõlmisid töövõtulepingu (edaspidi Leping) alljärgnevas:

1. Lepingu objekt

1.1. Lepingu objektiks on Kadrina valla bussijaamade, avalike platside ja tänavate koristus ning prügikastide tühjendamine ajavahemikus 01. juuli 2019. a – 31. detsember 2020. a vastavalt hanke ” Bussijaamade, avalike platside ja tänavate koristus ning prügikastide tühjendamine. ” hankedokumentides toodud tingimustele ja ……………………poolt esitatud pakkumusele.

1.2. Leping reguleerib…………………… (Töövõtja) ja Kadrina Vallavalitsuse (Tellija) kohustusi, õiguseid ja vastutust seoses bussijaamade, avalike platside ja tänavate koristuse ning prügikastide tühjendamise kohustuse üleandmisel Töövõtjale.

1.3. Pooled lähtuvad Lepingu täitmisel heast tavast ja jäätmehooldust reguleerivatest õigusaktidest.

1.4. Lepingus loetlemata teenused lepitakse kokku Poolte vahel enne teenuse osutamist.

2. Lepingu dokumentideks on Lepingu tekst ning järgnevad dokumendid:

2.1. Hanke alusdokumendid koos kõikide lisadega;

2.2. Töövõtja pakkumus koos kõigi lisadega k.a pakkumuse kohta esitatud täpsustavad küsimused-vastused;

2.3. Lepingu dokumentideks muutuvad ka Lepingu täitmisel koostatavad muud dokumendid ning riigihangete seaduse kohaselt Poolte kokkuleppel sõlmitavad Lepingu muutmise kokkulepped.

2.4. Kõik Lepingu dokumendid täiendavad üksteist. Töövõtja on seotud kõigis dokumentides mainitud kohustustega.

3. Nõuded tööle ja Töövõtjale

3.1. Töövõtja kohustuseks on :

3.1.1 Kadrina aleviku avalike alade igapäevane koristus ja prügikastide tühjendus (Rakvere tee ümbrus, Viru tn ümbrus, Viitna tee ümbrus (kalmistu tualett) rulaplats, Pargi tn ümbrus, Kalevipoja tn ümbrus, Sauna tänava ümbrus, Tehnika tn ümbrus, Nooruse tn ümbrus, Allika tn ümbrus, Vallamaja ja spordihoone ümbrus, mänguväljakud, laululava, rulaplats jne)

3.1.2 Kadrina-Hulja vahelise kergliiklustee ümbruse koristamine ja prügikastide tühjendus üks kord nädalas.

3.1.3. Kadrina paisjärve ümbruses avalike teede ja platside ümbruse koristamine ja prügikastide tühjendamine 1 kord nädalas, tualeti koristus

3.1.4 Viitna ja Hulja bussiootekodade ja nende lähiümbruse koristamine ning prügikastide tühjendamine üks kord nädalas

3.1.5 Vallas asuvate bussiootekodade koristus ja bussipeatustes olevate prügikastide tühjendus üks kord kuus (Tirbiku, Lante, Ridaküla, Kiku, Salda, Kihlevere, Udriku jm)

3.1.6 Valla teedele ja avalikele aladele maha kukkunud puude tükeldamine ja puude ning okste koristamine

3.1.7 Muude Tellija poolsete analoogiliste tellimuste täitmine .

3.2. Töövõtja peab teostama Lepingu objektiks olevad tööd vastavuses Töövõtja majandus- ja kutsetegevuses tunnustatud parimate tavade ja praktikaga ning tavaliselt seda liiki tööle omase kvaliteediga, lähtudes töö eesmärgist ja arvesse võttes Tellija eelistusi konkreetse töö suhtes.

4. Lepingu maksumus ja maksetingimused

4.1. Teenuse osutamise maksumus lepinguperioodil :

4.1.1 koristusteenus……. eurot tund ning koos käibemaksuga kokku .....eurot tund , sh käibemaks on ...eurot

4.1.2 veoteenus (autotranspordi kasutuse hind objektile ja tagasi sõitmisel koos autojuhiga) ……. eurot kilomeeter ning koos käibemaksuga kokku .....eurot kilomeeter , sh käibemaks on …...eurot

4.4. Väljamaksed teostatakse Tellija esindaja poolt viseeritud akti ja arve alusel 15 tööpäeva jooksul arve esitamisest.

4.5. Tasumine punktis 3 loetlemata teenuste eest, mis lepitakse Poolte vahel täiendavalt kokku, tasutakse Tellija poolt täiendavalt, kusjuures Töövõtjal on kohustus korraldada täiendavad tööd Tellijale soodsaimatel tingimustel.

5. Töövõtja kohustused

5.1. Töövõtja on kohustatud:

5.1.1. osutama haldamisteenust vastavalt hankedokumentides ja lisades esitatud tingimustele ja nõuetele;

5.1.2 palkama töötaja(d), korraldama töötaja(te) väljaõppe ning ohutusalase instrueerimise, varustama töötaja(d) vormiriietusega ning tagama töötajatele tööruumid riiete vahetamiseks ja puhkepauside pidamiseks;

5.1.3. tagama Tellija ja kolmandate isikute vara säilimise, püsivuse ja rikkumatuse kogu lepinguperioodi jooksul, vastutades tekitatud materiaalse kahju eest täiel määral juhul, kui tekitajat ei ole kindlaks tehtud.

5.1.4. teavitama Tellijat koheselt Lepingu täitmist takistavatest asjaoludest;

6. Töövõtja õigused

6.1. Töövõtjal on õigus saada Tööde eest tasu vastavalt Lepingule.

6.2. Lepingu esemeks olevate tööde teostamiseks sõlmida alltöövõtulepinguid teiste ettevõtjatega, jäädes käesolevast Lepingust tulenevate kohustuste täitmise eest Tellija ees ainuvastutajaks;

6.3. teha Tellijale põhjendatud ettepanekuid töökorralduse muutmiseks;

6.4. keelduda käesolevas Lepingus hõlmamata tööde ja teenuste osutamisest, kui tellijaga ei saavutata kokkuleppet hinna, tööde teostamise viisi jne osas;

7. Tellija kohustused ja õigused

7.1. Tellija kohustub:

7.1.1. tasuma Töövõtjale Lepingus ettenähtud teenuse eest tegelikult alustatud haldamisteenuse alustamise päevast igakuiselt arve esitamise järgselt 15 tööpäeva jooksul;

7.1.2. edastama Töövõtjale viivitamatult kogu teabe, mille Tellija on saanud pärast Lepingu

allkirjastamist ning mis on oluline ja vajalik Töövõtjale lepinguliste kohustuste täitmiseks;

7.1.3 võtma lepingukohaselt teostatud Töö vastu vastavalt hanke alusdokumentides ja Lepingus sätestatule;

7.1.4. teavitama Töövõtjat Lepingu täitmist takistavatest asjaoludest ning tegelema teenuse osutamist takistavate probleemide lahendamisega, kui see on Tellija pädevuses.

7.2. Tellijal on õigus:

7.2.1. saada Töövõtjalt igal ajal teavet teenuse osutamise käigu kohta ning kontrollida teenuse

osutamise käiku ja kvaliteeti;

7.2.2. vajaduse korral anda Töövõtjale Lepingu täitmise käigus juhiseid teenuse osutamise kohta;

 7.2.3. nõuda Töövõtjalt Töö teostamist vastavuses hanke alusdokumentides ja Lepingus sätestatud nõuetega.

8. Vastutus Lepingu rikkumisel

8.1. Vastutus töö ja sellega kaasnevate kõrvalmõjude eest keskkonnale kuulub Töövõtjale.

8.2. Töövõtja vastutab tervisekaitse-, keskkonnakaitse- ja tööohutusnõuete ja –eeskirjade ning teiste seadusandlusest tulenevate nõuete täitmise eest tööde teostamisel.

8.3. Tellijal on õigus nõuda ja Töövõtja on kohustatud hüvitama täies mahus tööde mittenõuetekohase teostamise või teostamata jätmise tõttu Tellijale või kolmandale isikule tekitatud kahju.

8.4. Töövõtja kohustub viima mittenõuetekohaselt teostatud töö omal kulul õigusaktide nõuetega vastavusse Tellija poolt määratud tähtajaks.

8.5. Kui Töövõtja jätab Lepingust tulenevad kohustused täitmata või täidab Lepingust tulenevaid kohustusi mittenõuetekohaselt, kohustub Töövõtja Tellija nõudmisel tasuma igakordse rikkumise eest Tellijale leppetrahvi kuni 500 eurot.

8.6. Tellijal on õigus Leping lisaks seaduses ettenähtud alustele igal ajal erakorraliselt üles öelda juhul, kui Töövõtja:

8.6.1. on rikkunud Lepingust tulenevat olulist kohustust, s.o tööd on teostatud puudusega ning puuduse kõrvaldamine ei ole võimalik või see ebaõnnestub või kui Töövõtja õigustamatult keeldub puuduste kõrvaldamisest;

8.6.2. on rikkunud mis tahes muud Lepingust tulenevat olulist kohustust ning ei ole rikkumist kõrvaldanud Tellija poolt antud mõistliku tähtaja jooksul.

8.7. Lepingu ülesütlemisel Tellija poolt punktis 8.6 nimetatud asjaoludel, on Töövõtja kohustatud tasuma Tellijale leppetrahvi 20% lõpetatava Lepingu (või selle osa) lõpetamisele eelneva aasta kogumaksumusest 15 päeva jooksul arvates vastava teate saamisest.

9. Lepingu muutmine ja lõpetamine

9.1. Lepingu tingimusi võib muuta ja täiendada üksnes poolte kirjalikul kokkuleppel ja kooskõlas õigusaktidega. (Lepingu pikendamise võimalus puudub)

9.2. Lepingu ühe sätte kehtetus õigusaktidele mittevastavuse tõttu ei mõjuta ülejäänud sätete kehtivust, seaduslikkust või täidetavust. Sellise sätte ilmnemisel rakendavad pooled oma parimad jõupingutused, et asendada vastav säte uue, õigusaktile vastava sättega, mis on sisu poolest kõige sarnasem esialgsele sättele.

9.3. Lepingu ennetähtaegse lõpetamise soovi korral teatab Lepingut lõpetada sooviv Pool sellest teisele Poolele neli kuud ette (välja arvatud Lepingu lõpetamisel Tellija poolt punktis 8.6 ning tasub teisele Poolele leppetrahvi 20% lõpetatava Lepingu (või selle osa) lõpetamisele eelneva aasta kogumaksumusest.

9.4. Lepingu võib ennetähtaegselt leppetrahvi kohaldamata lõpetada Poolte kirjalikul kokkuleppel.

10. Poolte esindajad

10.1. Tellija volitatud esindajaks on abivallavanem Aarne Laas (tel 5246009, e-post. Aarne.laas@kadrina.ee ), kes kirjutab alla maksedokumentidele, tööde üleandmise – vastuvõtmise aktidele ja vastutab tellijapoolse järelevalve korraldamise eest.

10.2. Töövõtja esindajaks lepingu täitmisel, sh tööde üleandmisel, on .................... (tel ..........).

11. Pooltevaheline koostöö ja teadete edastamine

11.1. Pooltevahelise koostöö vormiks Lepingu täitmisel on peamiselt kirjavahetus.

11.2. Lepinguga seotud teisele Poolele edastatavad teated peavad olema saadetud kirjalikku

taasesitamist võimaldavas vormis – E-posti teel v.a teated, mis on informatiivse iseloomuga ja mille edastamine ei too teisele Poolele kaasa õiguslikke tagajärgi.

11.3. Lepingu täitmisega seonduv informatsioon (sh kontaktisikute muutumine) loetakse teisele Poolele edasiantuks, kui see on samaaegselt saadetud järgmiste isikute E-posti aadressidele või faksile:

11.4. Töövõtjalt Tellijale: abivallavanem Aarne Laas 5246009, aarne.laas@kadrina.ee ;

11.5. Tellijalt Töövõtjale: .........................../nimed ja E-posti aadress/Kirjad saadetakse Lepingus märgitud postiaadressil.

12. Vääramatu jõud

12.1. Lepingust tulenevate kohustuste mittetäitmist või mittekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ette näha ega ära hoida – vääramatu jõud. Vääramatu jõuna arvestatakse vaid selliseid asjaolusid, mida Pooled kirjalikult vääramatu jõuna aktsepteerivad. Vääramatu jõu olemasolu peab olema tõendatav ning vaatamata ettenägematutele asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist.

12.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele.

12.3. Pooled peavad tegema kõik endast oleneva, et vähendada Lepingu täitmisel võimaliku vääramatu jõu tõttu tekkinud viivitust.

13. Lõppsätted

13.1. Kõik Lepinguga seotud vaidlused ja lahkarvamused lahendatakse läbirääkimiste teel. Kokkuleppe mittesaavutamisel lahendatakse vaidlused Tartu Maakohtus.

13.2. Leping jõustub digitaalse allakirjutamise hetkest ja kehtib kuni lepinguliste kohustuste täitmiseni poolte poolt.

14. Poolte andmed

Kadrina Vallavalitsus …………………………………………

Rakvere tee 14, 45201 Kadrina …………………………………………..

tel 3225600 ……………………………………………

kadrina@kadrina …………………………………………….